|  |  |  |
| --- | --- | --- |
| Prvi.jpg | | [28. децембар 2011.] **12/11** |
|  |  | |

|  |
| --- |
| **децембар 2011. године** |
| САОПШТЕЊЕ ЗА МЕДИЈЕ |

**Рeални раст тромјесечног бруто домаћег производа 0,6% за период**

**(III тромјесечје 2011/III тромјесечје 2010.)**

Тромјесечни бруто домаћи производ реално је већи за 0,6% у трећем тромјесечју 2011. године у односу на треће тромјесечје 2010. године.

Посматрано по подручјима Класификације дјелатности, највећи реални раст бруто додате вриједности остварен је у подручјима *Производња и снабдијевање електричном енергијом, гасом и водом* за 26,6%, *Вађење руда и камена* за 25,3%, *Финансијско посредовање* за 4,4%, *Саобраћај, складиштење и комуникације* за 3,4%, *Пословање некретнинама, изнајмљивање и пословне дјелатности за* 2,5%, док је бруто додата вриједност реално мања у подручјима: *Грађевинарство* за 14,7%, *Пољопривреда, лов и шумарство* за 4,6%, *Рибарство* за 3,2%, *Прерађивачка индустрија* за 2,4%, *Угоститељство* за 0,4% и *Државна управа,одбрана и обавезно социјално осигурање* за 0,2%.

У земљама из окружења забиљежене су сљедеће стопе реалног раста бруто домаћег производа за треће тромјесечје 2011. године у односу на исто тромјесечје 2010. године и то: Македонија 2,3%, Србија 0,7%, Хрватска 0,7% и Словенија (-0,5%).

|  |  |
| --- | --- |
|  |  |

Графикон 1. Стопе реалног раста БДП, промјене у односу на исто тромјесечје претходне године

**Просјечна нето плата у новембру 813 КМ**

Највиша просјечна нето плата у подручју *Финансијско посредовање* 1 235 КМ, најнижа у подручју *Угоститељство* 552 КМ

**Просјечна мјесечна нето плата** запослених у Републици Српској,исплаћена у новембру 2011. године износи813 КМ, а просјечна мјесечна бруто плата 1 341 КМ.

У периоду јануар-новембар 2011. године просјечна нето плата је износила 808 КМ, а просјечна бруто плата 1 324 КМ. У односу на исти период прошле године, просјечна нето плата порасла је номинално за 3,3%, али реално забиљежен је пад за 0,6%.

Просјечна нето плата исплаћена у новембру 2011. године у односу на октобар исте године већа је номинално за 1,3% и реално за 1,0%. У односу на просјечну нето плату у 2010. години, просјечна нето плата у новембру 2011. године већа је номинално за 3,7%, а реално мања за 1,1%. У новембру 2011. године у односу на исти мјесец прошле године просјечна нето плата номинално већа је за 2,8%, а реално мања за 1,3%.

Највиша просјечна нето плата у новембру 2011. године, посматрано по подручјима дјелатности, исплаћена је у подручју *Финансијско посредовање* и износи 1 235 КМ, а најнижа у подручју *Угоститељство* 552 КМ.

У новембру 2011. године, у односу на октобар 2011. године, највећи номинални раст нето плате забиљежен је у подручјима *Вађење руда и камена* за *3,7%, Угоститељство* за 2*,7%* и *Саобраћај, складиштење и комуникације* за *1,6%,* док је номинално нижа плата у подручјима *Рибарство* за *6,3%, Пољопривреда, лов и шумарство* за *2,7% и Производња* *и снабдијевање електричном енергијом, гасом и водом* за *1,9%.*

KM

2011.

2010.

Графикон 2. Просјечнe нето платe запослених по мјесецима

**30. септембар 2011. године, укупан број запослених 237 923**

Укупан број запослених у Републици Српској у септембру 2011. године износи 237 923 што је у односу на март 2011. године, када је било 239 988 запослених, мање за 0,9%. Од укупног броја запослених, 200 301 лице је запослено у пословним субјектима док се 37 622 односи на предузетнике и лица запослена код њих.

Раст броја запослених забиљежен је у подручјима: Пословање некретнинама, изнајмљивање и пословне дјелатности за 2,2%, Вађење руде и камена за 1,9%, Остале јавне, комуналне, друштвене, социјалне и личне услужне дјелатности за 1,9%, Пољопривреда, лов и шумарство за 1,6%.

Посматрано по подручјима дјелатности број запослених смањио се у подручјима: Рибарство за 9,8%, Угоститељство за 7,4%, Трговина на велико и трговина на мало, оправка моторних возила, мотоцикала и предмета за личну употребу и домаћинство за 2,4%, Образовање за 1,7%.

**Мјесечна инфлација у новембру 2011. године 0,3%**

Годишња инфлација (XI 2011/XI 2010.) 4,1%

Цијене производа и услуга, које се користе за личну потрошњу у Републици Српској, мјерене индексом потрошачких цијена, у новембру 2011. године у односу на октобар 2011. године, у просијеку су више за 0,3%.

Највећи раст је забиљежен у одјељцима *Превоз* и *Храна и безалкохолна пића*, а највећи пад цијена у новембру забиљежен је у одјељку *Остала добра и услуге.*

Повећање цијена у одјељку *Превоз* за 0,7% проузроковано је повећањем цијена у подгрупи *Горива и мазива* за 1,4% усљед повећања цијена свих врста горива.

Група *Храна* у оквиру одјељка *Храна и безалкохолна пића*  у новембру je забиљежила раст од 0,6%. Иако су подгрупе *Уља и масноће и Воће* забиљежиле пад од 2,6%,због смањења цијене јестивог уља за 3,5%, односно 2,1%, због појефтињења сезонског (цитрусног) воћа, то није довело до смањења групе на укупном нивоу. Највећи утицај на раст цијена у групи *Храна* имало је повећање цијена у подгрупи *Поврће* 12,3%, усљед сезонског повећања цијена поврћа, затим повећање цијена у подгрупи *Остали прехрамбени производи* за 0,7% због више цијене кухињске соли за 1,7%, прашка за пециво, квасца, шлага и пудинга за 1,2% и хомогенизоване дјечије хране за 1,1%. Овај мјесец повећање цијена биљеже и подгрупе *Месо 0,2%* због поскупљења телетине и свињетине, као *и Млијеко сир и јаја* за 0,2% усљед повећања цијене свјежег млијека за 0,9% и јогурта и киселог млијека за 0,5%, те подгрупа *Хљеб и житарице* 0,1% због поскупљења риже 3,9%, тјестенине 0,8% и свих врста кекса 0,3%. У групи *Безалкохолних пића* цијене су у просјеку остале непромијењене.

У новембру раст цијена забиљежен је и у одјељцима *Одјећа и обућа и Намјештај и покућство* за 0,1%*.*

У одјељцима *Становање*, *Комуникације*, *Образовање* и *Ресторани и хотели* цијене су у просијеку остале исте.

Смањење цијена у новембру забиљежено је у одјељцима *Алкохолна пића и дуван*, *Здравство*, *Рекрација и култура и Остала добра и услуге .*

Највећи пад цијена забиљежен је у одјељку *Остала добра и услуге* 0,3% због смањења цијена производа за одржавање личне хигијене (тоалетни сапун, шампон, уље и млијеко за чишћење, пјена за бријање, паста за зубе) за 1,3%.

Цијене производа и услуга, који се користе за личну потрошњу у Републици Српској, у новембру 2011. године у односу на исти мјесец 2010. године, више су у просјеку за 4,1%.

Посматрано по одјељцима намјене потрошње, у новембру 2011. године у односу на новембар 2010. године, највиши раст забиљежен је код одјељка *Комуникације* за 10,1%, затим слиједе индекси одјељака: *Превоз* за 9,1%, *Алкохолна пића и дуван* за 7,8%, *Храна и безалкохолна пића* за 5,5%, *Становање* за 3,0%, *Намјештај и покућство за 2,5%*, *Ресторани и хотели* за 0,6%, *Рекрација и култура* 0,2%, *Образовање* 0,1%.Индекс одјељка *Остала добра* и *услуге* нижи је за 0,4%, индекс одјељка *Здравство* нижи је за 1,5%,док је индекс одјељка *Одјећа и обућа* нижи за 4,4%.

**Цијене произвођача индустријских производа (XI 2011/X 2011.) у просјеку ниже 0,1%**

Цијенe произвођачa индустријских производа у новембру 2011. године у односу на октобар 2011. године у просјеку су ниже за 0,1%, а у односу новембар 2010. године у просјеку су више за 3,8%.

Посматрано по намјени потрошње, у новембру 2011. године у односу на октобар 2011. године цијене нетрајних производа за широку потрошњу у просјеку су више за 0,4%, цијене капиталних прозвода за 0,2%, цијене интермедијарних производа у просјеку су ниже за 0,4%, цијене енергије za 0,3%, док су као и цијене трајних производа за широку потрошњу у просјеку остале на истом нивоу.

Цијене капиталних прозвода, посматрано по намјени потрошње, у новембру 2011. године у односу на новембар 2010. године, у просјеку су више за 11,1%, цијене нетрајних производа за широку потрошњу за 4,7%, цијене енергије за 4,6%, цијене интермедијарних производа за 1,4%, док су цијене трајних производа за широку потрошњу у просјеку ниже за 0,7%.

Посматрано по подручјима индустријске производње (PRODCOM), цијене подручја (Ц) вађење руда и камена, у новембру 2011. године у односу на октобар 2011. године у просјеку су ниже за 0,8%, цијене подручја (Д) прерађивачка индустрија за 0,1%, док су цијене подручја (Е) производња и снабдјевање електричном енергијом, гасом и водом у просјеку остале на истом нивоу.

У новембру 2011. године, у односу на новембар 2010. године, цијене подручjа *Вађење руда и камена* у просјеку су више за 13,2%, цијене подручја *Прерађивачка индустрија* за 3,5% и цијене подручја *Производња и снабдијевање електричном енергијом*, *гасом и водом* за 1,2 %.

**Индекс индустријске производње (XI 2011/∅ 2010.) већи 12,8%**

Индекс запослених у индустрији (ХI 2011/∅ 2010.) мањи 3,6%

**Индустријска производња** остварена у новембру 2011. године у односу на просјечну мјесечну производњу из 2010. године већа је за 12,8%, у односу на претходни мјесец текуће године већа је за 1,9%, док је у односу на исти мјесец прошле године мања за 0,4%.

Индустријска производња остварена у периоду јануар - новембар 2011. године у односу на исти период прошле године већа је за 5,9%. У истом периоду у подручју *Вађење руда и камена*  забиљежена је позитивна стопа промјене од 20,2%, у подручју *Прерађивачка индустрија* позитивна стопа промјене од 4,2% и у подручју *Производња и снабдијевање електричном енергијом* позитивна стопа промјене од 2,2%.

Посматрано по економској намјени индустријских производа у периоду јануар - новембар 2011. године у односу на исти период прошле године забиљежена је позитивна стопа промјене трајних производа од 31,0%, енергије од 7,2%, интермедијарних производа од 6,6% и нетрајних производа од 2,6%, док је код капиталних производа забиљежена негативна стопа промјене од 7,0%.

**Број запослених у индустрији** у новембру 2011. године у односу на октобар 2011. године мањи је за 1,0%.

Укупан број запослених у индустрији у периоду јануар - новембар 2011. године у поређењу са истим периодом прошле године мањи је за 2,4%, при чему је у подручју *Вађење руда и камена* остварен раст од 3,2% и у подручју - *Производња и снабдијевање електричном енергијом* раст од 0,1%, док је у подручју *Прерађивачка индустрија* забиљежен пад броја запослених од 3,4%.

**Покривеност увоза извозом (I – XI 2011.) 57,1%**

Извоз (I-XI 2011/I-XI 2010.) повећан 18,0%

У оквиру укупно остварене робне размјене Републике Српске са иностранством у новембру ове године, проценат покривености увоза извозом износио је 57,2%. У новембру 2011. године, остварен је извоз у вриједности 224 милиона КМ и увоз у вриједности од 392 милиона КМ.

У периоду јануар – новембар 2011. године остварен је извоз у вриједности од 2 милијарде 357 милионa КМ, што је за 18,0% више у односу на исти период претходне године. Увоз је, у истом периоду, износио 4 милијарде 125 милиона КМ, што је за 12,1% више у односу на исти период претходне године.

Проценат покривености увоза извозом за првих једанаест мјесеци текуће године износио је 57,1%, док је спољнотрговински робни дефицит износио милијарду и 768 милиона КМ.

У погледу географске дистрибуције робне размјене Републикe Српскe са иностранством, у периоду јануар – новембар 2011. године, највише се извозило у Србију и то у вриједности од 434 милиона КМ, односно 18,4%, те у Италију, у вриједности од 343 милиона КМ, односно 14,6% од укупног оствареног извоза.

У истом периоду, највише се увозило из Русије и то у вриједности од милијарду 127 милиона КМ, односно 27,3% и из Србије, у вриједности од 758 милиона КМ, односно 18,4% од укупно оствареног увоза.

Посматрано по групама производа, у периоду јануар – новембар 2011. године, највеће учешће у извозу остварују нафтна уља и уља добијена од битуменозних минерала (осим сирових) са укупном вриједношћу од 343 милиона КМ, што износи 14,5% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од милијадру и 107 милиона КМ, што износи 26,8% од укупног увоза.

хиљ. КМ

2011

2010

Графикон 3. Извоз и увоз по мјесецима

**Промет у трговини на мало мањи 10,3% (XI 2011/X 2011.)**

Промет у трговини на мало у новембру 2011. године у односу на октобар 2011. године мањи је за 10,3%, у односу на новембар 2010. године већи је за 2,0%, док је у односу на просјек 2010. године већи 1,4%.

У структури промета највише учествује трговина на мало у неспецијализованим продавницама са 29,8%, трговина на мало моторним горивима и мазивима са 29,0% и остала трговина на мало новом робом у специјализираним продавницама са 18,3%, док најмање учествује трговина на мало изван продавница 0,4%.

**Забиљежено 23,8% мање ноћења у новембру 2011. него у октобру 2011.**

Највише ноћења туриста из Србије и то 5 692

У новембру 2011. године Република Српска је располагала са капацитетом од 4 119 соба, односно 8 811 лежаја.

Остварено је 18 238 долазака, што је у односу на октобар 2011. године мање за 15,8%, и 45 015 ноћења, што је у односу на октобар 2011. године мање за 23,8%.

Поредећи новембар 2011. године у односу на новембар 2010. године, забиљежено је повећање броја долазака за 0,03% и повећање броја ноћења за 2,8%.

У периоду јануар-новембар 2011. године остварено је 218 411 долазака, што је у односу на исти период претходне године мање за 0,1%, и 574 090 ноћења, што је у односу на исти период претходне године више за 5,6%.

Домаћи туристи су остварили 11 291 долазака, што је у односу на новембар 2010. године мање за 2,6%, као и 28 893 ноћења, што је у односу на новембар 2010. године мање за 0,2%.

Страни туристи су остварили 6 947 долазака, што је у односу на новембар 2010. године више за 4,7%, као и 16 122 ноћења, што је у односу на новембар 2010. године више за 8,6%.

Од страних туриста, највише ноћења су остварили туристи из Србије (5 692), што је у односу на новембар 2010. године мање за 1,9%. На другом мјесту је Хрватска са остварених 3 936 ноћења, што је у односу на новембар 2010. године више за 41,0%. На трећем мјесту по оствареном броју ноћења је Аустрија (1 137), што је у односу на новембар 2010. године више за 207,3%.

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glisic@rzs.rs.ba](mailto:biljana.glisic@rzs.rs.ba)  Владимир Копривица  [vladimir.koprivica@rzs.rs.ba](mailto:vladimir.koprivica@rzs.rs.ba) |
| **Статистика националних рачуна**  Жана Алагић  [zana.alagic@rzs.rs.ba](mailto:zana.alagic@rzs.rs.ba) |
| **Статистика цијена**  Јасминка Милић  [jasminka.milic@rzs.rs.ba](mailto:jasminka.milic@rzs.rs.ba) |
| **Статистика индустрије и рударства**  Мирјана Бандур  [mirjana.bandur@rzs.rs.ba](mailto:mirjana.bandur@rzs.rs.ba) |
| **Статистика спољне трговине**  Сања Стојчевић  [sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |
| **Статистика унутрашње трговине**  Санела Васиљевић  [sanela.vasiljevic@rzs.rs.ba](mailto:sanela.vasiljevic@rzs.rs.ba) |
| **Статистика туризма**  Мирослав Илић  [miroslav.ilic@rzs.rs.ba](mailto:miroslav.ilic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељења  Издаје Републички завод за статистику,  Република Српска, Бања Лука, Вељка Млађеновића 12д  Др Радмила Чичковић, директор Завода  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |